Spanish Speaking cosmetic dentistry 63031
Orthodox cosmetic dentist in Des Moines 50324
dental bridge Englewood Colorado
celebrity veneers in New York New York Karoo Pandok | Resensies
Gerrit V - Jan 2020
Aangenaam en het hartlike ontvangs gekry,
Ons kamer baie skoon en netjies. TV net baie oud en kan gerus opgegradeer word asook nuwe handdoeke.
Amanda O - Jan 2020
Lekker, skoon, gemaklik, ek het het welkom gevoel en alles wat ek nodig gehad het was tot my beskikking.
Louise en haar man is baie aangenaam en laat mens gemaklik voel. Die tuin is mooi en lekker om al die diere daar te hê.
Karoo Pandok's terugvoer
Baie dankie Amanda, dit was lekker om julle hier by ons te he. Sien uit na julle volgende kuier!
Paul E - Jan 2020
Gemaklike blyplek en vriendelike diens.
Ons was vriendelik verwelkom en die kamer was netjies en gerieflik.
Alma V - Jan 2020
Dankie Louise en Barry, jul het uit jul pad gegaan om ons verblyf so aangenaam moontlik te maak, ons het regtig tuis gevoel. Die kamers is netjies en baie goed toegerus, ons sal beslis in die toekoms weer by Karoo Pandok bespreek.
Baie dankie Alma en familie! Julle is oulike en aangename gaste en altyd welkom by ons.
Dries P - Jan 2020
Ideale oornagplekkie vir halfpad na Suid-Kaap.
Rustige atmosfeer by swembad gehad.
Adina D - Jan 2020
Gasvryheid en aangename verblyf.
Skoon en netjies. Gasvrou baie aangenaam, het uit haar pad gegaan om ons verblyf aangenaam te maak. Heerlike braaipakkies was vir ons voorberei. Ons het die verblyf geniet.
Koos G - Okt 2019
Die beskrywing laat jou onder die indruk dat ontbyt ingesluit is, wat nie die geval was nie.
Heerlike warm, lugversorgde kamers op 'n ysige wintersaand en hul het rêrig ons ekstra versoeke so wonderlik vervul. Ontbyt was legendaries! Sien jul weer!
Marietjie S - Jun 2019
Sal enige tyd daar oorslaap.
Oulike en rustige plekkie gewees.
Die huis is so oulik, netjies en skoon. Ons het almal heerlik gekuier op die stoep en die stilte waardeer. Ons besoek aan die Ou Kar Restaurant was net so lekker. Die kos was uit die boonste rakke. Dankie Louise vir jou gasvryheid en vriendelikheid.
Rentia P - Mrt 2019
Gerieflik, ontspanne en netjies!
Ons was laat en tog het Louise ons vriendelik ontvang. Baie dankie. Netjiese en gerieflike verblyf. Die lugversorging was 'n bonus.
Pierre M - Jan 2019
Stil en rustig. Veilig.
Quiet and peaceful and secure.
Comfortable farm stay.
We had an amazing stay at Karoo Pandok. Louise is extremely accommodating and nothing it too big of an effort. Breakfast was delicious. The rooms are cosy and clean, with everything you need. The aircon and the perfect pool is a godsend in the Free State heat. We will definitely stay here again when driving down to Port Elizabeth.
Mario V - Jan 2019
Heerlike verblyf vir die lang pad tussen Kaap en Johannesburg.
Laataand aangekom na ons motor problem gehad het en Louise was baie behulpsaam om vir ons kos te reël by die Ou Kar restaurant voor hulle kombuis sluit en ook ons laat aand ingewag. Pad na die die verbly is grondpad en bietjie verspoel en ander paadjies as wat die GPS wys moet maar gevolg word. Skoon en netjies kamer en heerlike bed en baie warm water. Muskiete was net baie lastig.
Rikus I - Jan 2019
Netjiese blyplek maar R200 per nag te duur.
Die kamer wat ons gebruik het om te oornag, was baie netjies en skoon. Die beddegoed was keurig en mooi skoon. Louise en Bertie se vriendelike ontvang was besonders. Die kamer het egter net een klein badkamervenster en 'n dubbelhout-oopswaaideur sonde muskietnette gehad. Ons aand was die gebruiklike baie warm Bethulie en geen elektrisiteit of lugreeling tot omtrent 23:00. Dus was die kamer onprakties. Ons Gautengers kan nie met sulke oop deure slaap nie (mens weet mos nooit watter ander gaste ook op die perseel rondloop nie!). Die verblyf was goed, maar R800/nag is te dik vir 'n Daalder. R600 is meer in die kol.
Carla L - Des 2018
Louise and her husband were excellent, went out of their way to accommodate us.
Marnus P - Mei 2018
Ontspanne en salig vir die siel.
Ontspanne en salig vir die siel. 'n Plaasgevoel binne 'n dorp.
Baie dankie Marnus. Julle was aangename gaste en dit was lekker om julle hier by ons te kon ontvang. Ons sien uit na julle volgende kuier.
Karoo-groete van die Karoo Pandok familie.
Lekker rustige plaas-atmosfeer in die dorp.
Ons kamer was gerieflik en skoon met lugversorging, ketel en TV met beperkte kanale. Die swembad is nie omhein nie en dus 'n risiko vir klein kinders. Die netjiese tuin dra by tot 'n heerlike rustige atmosfeer. Die raserige kroeg in die dorp bedien aanvaarbare etes - blykbaar soms tot laat! Voertuie met lae grondvryhoogte sal baie versigtig moet ry op die aangeduide roete na Karoo Pondok, alhoewel dit slegs 'n paar honderd meter grof is. Daar is 'n alternatiewe roete wat beter is, maar sonder aanwysings - vra dus vooraf.
Baie dankie vir die resensie Willem. Dit was baie aangenaam om julle hier by ons te kan ontvang. Julle is altyd welkom hier en ons sien uit na 'n volgende besoek.
Karoo -groete van die Karoo Pandok familie.
Joelene M - Jan 2018
Na 'n lang reis was die Karoo Pandok meer soos huis, paleis!
Ons is so vriendelik ontvang deur Louise dat ons dadelik welkom gevoel het. Sy is toevallig van Pretoria (eers daar gewoon) en na sowat 10 minute in Bethulie het ek verstaan hoekom sy getrek het! Die stil omgewing, vriendelike mense, heerlike koel swembad en die kamers was perfek met die lugversorging! Daardie bed. Ek kan met gemak sê, nadat ek tydens my vakansie waar ons by 4 gastehuise oorgebly het, was Karoo Pandok se bed die wenner. Dankie! Ons sal beslis weer daar gaan bly!
Baie dankie aan die Murphy familie, vir die terugvoer. Dit was baie lekker om julle hier by ons te hê. Dit was aangenaam om gasvrou vir julle te wees. Ons hoop ons sien julle gou weer.
'n Lekker rusplekkie in 'n stil dorpie.
Karoo Pandok is 'n netjiese gastehuis en ons is vriendelik ontvang, en het al die nodige inligting ontvang van die bestuurder oor waar ons iets kon gaan eet en dies meer.
Baie dankie Sonja, vir die terugvoer. Dit is altyd lekker om te weet dat julle dit geniet het om by ons te oornag. Dit was baie aangenaam om gasvrou te wees vir julle.
Erica P - Jan 2018
Altyd baie lekker om hier te oornag!
Dit is altyd 'n plesier om hier te oornag. Die 2 addisionele kamers is 'n besliste aanwins! Hoop om weer hier te bly.
Baie dankie Erica, dit is altyd lekker om julle hier by ons te hê. Ons sien uit daarna om julle weer by ons te verwelkom.
Karoo-groete van Louise Fourie.
Daleen C - Des 2017
Gerieflike verblyf en oorstop om die langpad te breek.
Bespreking was moeitevry met vinnige terugvoer. Ons is hartlik ontvang deur Louise, die vriendelike gasvrou en alles was gereed vir ons verblyf. Die plek is baie rustig, interessant en veilig. Die middag was warm maar ons het heerlik afgekoel in die swembad. Aandete by Die Kar Restaurant in die dorp is aan te beveel, om nie te praat van die heerlike ontbyt die volgende oggend by die gastehuis nie! Baie dankie vir julle hartlike diens, julle sien ons weer!
Hi Daleen, baie dankie vir die mooi terugvoer. Dit was baie aangenaam om julle ook hier by ons te he. Julle is pragtige en vriendelike mense en sien uit na julle volgende kuier by ons.
Brenda V - Okt 2017
Heerlike, ontspanne plaas atmosfeer.
Ons het lanklaas so welkom gevoel by 'n gastehuis. Baie vriendelike mense wat ons sommer dadelik tuis laat voel het. Pragtige skoon plekkie en heerlike nagrus gehad na die langpad. Voor ons die volgende oggend weer die pad aangedurf het, was ons bederf met 'n ontbyt in 'n ander klas. Ek kan Karoo Pandok beslis aanbeveel.
'n Pragtige plekkie. Hier en daar is daar ietsie klein wat aandag benodig, maar steeds 'n oulike plek om te oornag.
Zelda B - Aug 2017
Karoo-vrede op sy beste.
Ons het Karoo Pandok se Karoo-huisie en Farmer's Cottage gehuur vir ’n paar dae, want ons wou my broer se 60 ste verjaarsdag in Bethulie vier. Die huisies was pragtig skoon, met slim dekor, gemaklike beddens en goeie linne. Die water was warm en die handdoeke weelderig sag en wit. Louise en Barry was 'n uitstekende gasheerpaar en het ons so welkom laat voel. Die ligging is net buite die dorpie en dis maklik om binne minute na die hoofstraat te stap.
Zelda, Sanet en Phillip dit was baie aangenaam om julle hier by ons te hê. Baie dankie vir die resensie, ons waardeer dit opreg. Ons sien baie uit daarna om julle weer te huisves en lekker saam te kuier.
Gert S - Jun 2017
Hulle is gasvry en pryse is bekostigbaar.
Van die eerste oomblik wat ons daar aangekom het is ons vriendelik en gasvry behandel, alles was skoon en netjies en het ons die tyd terdeë geniet.
Beste Gert en Stephanie, baie dankie vir die keuse om by Die Karoo Pandok oor te slaap. Dit was aangenaam om julle hier by ons te he. Ons se ook baie dankie vir die komplimente en hoop om julle weer hier by ons te sien. Louise
Annelie M - Jun 2017
Ontbyt was absoluut fantasties. Louise is 'n dierbare dame wat 'n mens so welkom laat voel.
Het baie tuis gevoel, regtig 'n oulikke plek om oor te bly.
Baie netjies en skoon. Hier is die mense vriendelik, gasvry en behulpsaam. Aangename boeregemeenskap. Plek vol geskiedenis. Blyplek was lekker privaat en rustig met vee wat tot op die stoep kom. Het dit baie geniet en sal weer vir langer hier kom oorbly.
Baie dankie vir die goeie terugvoering en ek is bly julle het dit geniet. Ons sien uit daarna om julle weer hier by ons te verwelkom.
Die Karoo Pandok familie
Greg S - Apr 2017
Quaint little cottage in rural setting on the edge of Bethulie.
We enjoyed a quick one night stop in Bethulie on the way back to Durban and enjoyed warm hospitality from Louis plus an enjoyable meal in their restaurant, Die Ou Kar. Thank you very much Louis.
Thank you so much for your feedback. We are glad to hear that you enjoyed your stay with us and we are looking forward to welcome you back.
The Karoo Pandok family
Niemand om ons te ontvang nie, ons moes bel en wag vir iemand om te kom. Stort het nie gordyn nie en water is oral op die gladde geverfde vloer terwyl jy stort. My vrou het op die gladde nat vloer geval, gelukkig nie baie seer gekry nie. Bed het net een laken. Ontspanningsarea was slordig en nie eens gevee nie, vuil glase wat rondstaan. Foto's aanlyn is baie misleidend: Nooit weer nie!
Ons almal hier by Karoo Pandok is geskok, verbaas en teleurgesteld oor jou ondervinding en baie jammer julle het nie julle kuier by ons geniet nie.
Hier is altyd iemand om gaste te verwelkom by die gastehuis, Arno Van Der Berg wat die dag bestuurder was, het u vroeg die dag geskakel en gevra om ons asb te kontak wanneer u in Bethulie aankom sodat ons kan reël om u te ontmoet in die dorp en julle "Check in" so glad as moontlik te laat verloop en as gevolg van die onlangse wolk breek en storm n ander roete kan neem tot by die Gastehuis.
Die Ontspanningsarea waarna u verwys is vir al ons gaste se gebruik en word daagliks skoon gemaak, dit kan gebeur dat 'n gas dalk sy of haar glas daar gelaat het, jammer daaroor.
Die area is ook buite en moontlik weens die storm en wolk breek die vorige dag mag daar dalk blare op die lapa se baksteen vloer gewees het.
Ons het in die byna 10 jaar wat ons oop is nog nooit sulke slegte terugvoer ontvang oor Karoo Pandok nie en is regtig jammer dat u so bitter ervaring gehad het.
Ons wens u geluk en vrede toe.
Vriendelike ontvangs met lekker plaas gevoel atmosfeer met skape wat blêr en stories van groot slange. Die swembad was lekker verfrissend na 'n lang rit en 'n lafenis en oase in die Karoo.
Baie dankie vir die mooi terugvoer, dit is altyd lekker as ons gaste dit geniet.
Hoop ons sien julle sommer binnekort weer hier by Karoo Pandok!
Schalk L - Jan 2017
'n Goeie waarde vir geld, nagrus en ontbyt.
Die perfekte oorslaap bestemming vanaf Kaapstad na Jhb. Goeie diens, skoon gemaklike kamers en 'n heerlike ontbyt. Moet net nie haastig wees om te ry die oggend. Ontbyt land op jou bord so teen 9 uur. Gebruik die familietyd en/of verken Bethulie te voet.
Baie dankie vir die terugvoer, ons is bly julle het dit geniet hier by ons. Dankie ook vir die komplimente oor die skoon kamers en goeie diens, dis 'n pluimpie.
Hoop om julle weer te verwelkom hier by Karoo Pandok.
Mooiste pandok op 'n plaas!
Vriendelike behulpsame ontvangs. Baie mooi en netjiese verblyf met heerlike luukse linne en matras, daar is baie detail in die dekor - love dit. Dankie vir die lugreeling op so 'n warm dag/nag. Als wat nodig is vir oorslaap in julle dorpie. Regte plaaslewe met die skape en ander diere - was so 'n ontspanne ondervinding. Ons het aandete by "Die Ou Kar" op die dorp gaan geniet. So unpretentious maar die lekkerste kuierplek met koue bier en wyn. Louis, baie dankie vir die persoonlike aandag en die lekker kos wat jy persoonlik vir ons voorberei het! Dit is die heerlikste "slap" tjips wat ons nog ooit geëet het. Lekker bruin en crispy - ons kom beslis weer! Dit het gedurende die nag begin reën en ons is die volgende oggend in die reën daar weg - so bly vir julle, hoop julle kry meer.
Baie dankie vir die goeie terugvoering en ek is bly julle het dit geniet. Dankie ook vir die kompliment oor die mooi en skoon kamers en dekor. Ons sien uit daarna om julle weer hier by ons te verwelkom asook by die Ou Kar restaurant. Groete van die Karoo Pandok familie
Riana W - Des 2016
Welkome, rustige oorslaap op reis na Suid-Kaap - aangenaam!
Rustige atmosfeer, skoon en netjies. Aangename verrassing op die langpad. Ons sal verseker weer by Louis oornag!
Baie dankie vir die terugvoering, ons is bly julle het dit geniet hier by ons. Dankie ook vir die komplimente oor die skoon kamers en goeie diens, dit is 'n pluimpie. Ons sien uit daarna om julle terug te verwelkom hier by Karoo Pandok. Baie groete van sie Karoo Pandok familie.
Jenny S - Des 2016
Heerlike oase in die warm Karoo.
Hier oorgeslaap op pad Kaap toe. Netjiese plekkie met groen tuin en swembad wat lafenis bied na lang pad. Maak vir seker ook 'n draai by die ou kar restaurant om die plaaslike mense te ontmoet. Louis en sy span is gasvry en baie vriendelik.
Baie dankie vir die terugvoering, ons is bly julle het dit geniet hier by die gastehuis en by die Ou Kar restaurant. Ons sien uit daarna om julle terug te verwelkom met julle volgende trippie Kaap toe. Baie groete van die Karoo Pandok familie.
Philip V - Des 2016
Soos aan die begin van 2016, weereens uitstekend!
Soos genoem, was dit weereens 'n aangename ervaring
Alida P - Okt 2016
We were happy with our accommodation, although the shower door had a panel missing and the fridge never switched off in the night, which made it noisy in the room. We would recommend that people bring a self-catering meal. We had supper at the owner's restaurant in Bethulie, die Ou Kar, which appeared to be the only one in town. The music was sickeningly loud, even when getting out of the car across the road. It appeared to be enjoyed by a few drinking patrons at the pub, but really made our dining experience awful, but we had no option. So ... take your own food and have a braai at your accommodation!
Francois M - Mei 2016
Net een nag oorgebly en dit was heel aangenaam.
Die huisvesting is redelik basies, maar baie aangenaam. Die yskassie is maar baie wankelmoedig en die kraanhegting van die opwasbak op sy laaste bene. Dit skep die indruk dat onderhoud van die plek 'n bietjie agter is. Karoo Pandok bied uitstekende buite kuier- en braaigeriewe en 'n mooi tuin en plaasdiere in kampe net langsaan. Die ontbyt, wat aangebied word in die eienaar se restaurant in die dorp, was uitstekend. Dit moet ook 'n heerlike plek wees om ander etes te geniet.
Free State friendliness.
We had a wonderful stay at the Karoo Pondok, with the owners organising us a wonderful braai-pack and charcoal and even stocking the fridge, after checking telephonically with us. Our kids loved the rural setting and all the wonderful animals.
Die gasheer het uit sy pad gegaan om ons verblyf aangenaam te maak.
Ons het ook Karoo-gasvryheid geniet in die sin dat Louis vinnig vir ons 'n "crispy" mengelslaai bedien het, saam met heerlike sosaties en egte boerewors. Baie dankie, nogmaals!
Cathy T - Jan 2016
We were very impressed with the accommodation and the friendliness. Would definitely stay there again.
Jeanette K - Jan 2016
Dit is baie mooi en gerieflik. Sal vir seker teruggaan.
Nina L - Jan 2016
Pragtige en skoon verblyf.
Dit was heerlik! Ons is sommer opgradeer en Louis het nog ons vergete besittings vir ons gehou ook!
Etienne W - Des 2015
Baie lekker gekuier en gerus in die Farm Cottage by Karoo Pandok.
Annali B - Jan 2015
Dit was 'n wonderlike plek om te oornag en die pad oor Bethulie na die Oos-Kaap is baie mooi.
Karoo Pondok is waarlik 'n waarde vir geld oornagplek - ons kon ons troeteldiere (honde) saamneem en die area was gerieflik en groot genoeg vir hulle. Karoo Pandok se eienaar besit ook die Old Car restaurant op die dorp waar ons baie lekker geëet het die aand van ons verblyf. Netjiese en bekostigbare verblyf. Dankie!
Anri D - Des 2014
Baie mooi, gerieflike huisie met baie speelplek vir kinders.
Belmare S - Sep 2014
Karoo Pandok is lieflik! En onthou om die restaurant (wat ook aan die eienaar van Karoo Pandok behoort) te besoek!
Tracy T - Mei 2014
A rustic, rural setting great for animal lovers.
We enjoyed our stay very much. There were many lovely domestic animals to see and interact with. The host is very friendly and kind.
David F - Apr 2014
Hartlike ontvangs. 'n Sielsalige plek om te ontspan!
'n Karoo-pondok met liefde omskep in 'n pragtige, vars uitspanplek!
Jansen H - Jan 2014
Lekker rustige ontspanning na 'n lang dag se reis.
Ons het by Karoo Huisie gebly oppad terug van die Kaap af. Was aangenaam verras met die grootte van die huis; dis ideaal vir 'n familie met 2 jong kinders. Groot grasperk vir die kinders om die frustasie van die lang pad uit te speel! Gasvryheid wêreldklas en kan aanbeveel as 'n ideale oornagstop.
Brenda L - Jan 2014
It was great at Karoo Pandok!
This was a really great stay. Unusual but great experience combined with good food, courtesy, and friendliness from the staff.
Adriaan S - Des 2013
Verblyf was in die plaashuis, dit was perfek vir ons gesin. Die diens was fantasties (dankie Louis), en die kos (aandete en ontbyt) heerlik. Definitief aan te beveel.